
Gazdasági társaságok átalakulása és adózása

Dolgozatomban választ keresek arra kérdésre, hogy mi a gazdasági oka a társaságok átalakulásának folyamatos mennyiségi növekedésének és ezen ügyletek milyen adófizetési kötelezettséggel járnak.
A mai gazdasági helyzetben, amire az alacsony lassú gazdasági növekedés és az alacsony ügyleti kamatok jellemzőek, a társaságok felvásárlásokkal növelik a piaci részesedésüket és az elérhető profitot. Ezen felül a családi vállalkozások életciklusai is sok esetben megkövetelik az átalakulásokat.
Adózás szempontjából fontos hangsúlyozni az adósemlegesség elvét, mely alapján ténylegesen meg nem szerzett jövedelmet nem lehet adóköteles jövedelemként kezelni. Megvizsgáltam, hogy egy átalakulás során a társaságnál hol keletkezik jövedelem és az állam ezt milyen okból adóztatja. A kedvezményezett átalakulás megteremtésével az átalakulás során „keletkezett” jövedelem nem azonnal adóztatható, hanem a társaság számára a jogalkotó adóhalasztást engedélyez, így támogatva a gazdaságilag ésszerű átalakulásokat. A társaság tagjainak adófizetési kötelezettségeire is kitérve azt állapítottam meg, hogy a mai szabályozás serkentheti a nem gazdasági racionalitás vezérelte átalakulásokat, amin ajánlatos változtatni. 



